Żball oħxon fl-Oscars!
Il-film Moonlight rebaħ il-premju għall-aqwa stampa, anke jekk fil-bidu min taha l-premju qal li l-film La La Land rebaħ. L-iżball seħħ minħabba li fuq l-envelope kien hemm miktub 'Emma Stone La La Land.' It-team ta' La La Land kienu f'nofs id-diskors tagħhom jirringrazzjaw lil kull minn wassalhom għal din ir-rebħa meta kien innutat li sar żball kruċjali. 'Din mhijiex ċajta' qal Jordan Horowitz li ħa ħsieb il-produzzjoni mużikali filwaqt li wera l-envelope lejn il-cameras. Intant il-film mużikali La Lan Land rebaħ sitt Oscars inkluż tal-aqwa direttur u l-aqwa attriċi. Min-naħa l-oħra Moonlight rebaħ l-oscar għal mod kif il-film kien ippreżentat u għall-aqwa attur f'parti sekondarji. Interessanti l-fatt li d-direttur ta' La La Land sar l-iżgħar direttur li rebaħ l-oscar għall-aqwa direttur, fl-età ta' tnejn u tletin sena.